Θέλω να συζητήσω μαζί σας σήμερα το απόγευμα
γιατί θα αποτύχετε να έχετε μια σπουδαία καριέρα. (Γέλια)
Είμαι οικονομολόγος. Προκαλώ θλίψη.
Στο τέλος της ημέρας, είμαι έτοιμος για θλιβερές παρατηρήσεις.
Θέλω να μιλήσω μόνο σε όσους θέλουν μια σπουδαία καριέρα.
Ξέρω ότι μερικοί από εσάς έχετε είδη αποφασίσει
ότι θέλετε μία καλή κεριέρα.
Κι εσείς θα αποτύχετε (Γέλια)
διότι - Στο καλό, είστε όλοι ευδιάθετοι που θα αποτύχετε. (Γέλια)
Ομάδα Καναδών, αναμφίβολα. (Γέλια)
Όσοι προσπαθούν να έχουν καλή καριέρα θα αποτύχουν,
γιατί, πραγματικά, οι καλές δουλειές τώρα εξαφανίζονται.
Υπάρχουν σπουδαίες δουλειές και σπουδαίες καριέρες,
και μετά υπάρχουν δουλειές με μεγάλο φόρτο εργασίας, με πολύ πίεση,
αιματορουφήκτρες, ψυχοκαταστροφικές δουλειές,
και σχεδόν τίποτα άλλο στο ενδιάμεσο.
Έτσι αυτοί που ψάχνουν για καλές δουλειές θα αποτύχουν.
Θα μιλήσω για αυτούς που ψάχνουν για σπουδαίες θέσεις εργασίας,
σπουδαίες καριέρες, και για ποιους λόγους θα αποτύχουν.
Ο πρώτος λόγος είναι ανεξάρτητα από το πόσες φορές θα σου πει ο κόσμος,
«Αν θες μια σπουδαία καριέρα, πρέπει κυνηγήσεις να το πάθος σου
πρέπει να κυνηγήσεις τα όνειρα σου, πρέπει να κυνηγήσεις,
το μεγαλύτερο ενδιαφέρον της ζωής σου,»
το ακούς ξανά και ξανά και τότε αποφασίζεις
να μην το κάνεις. Δέν έχει σημασία πόσες φορές κατέβασες
τον εναρκτήριο λόγο του Στήβεν Τζομπς στο Στάνφορντ,
εξακολουθείς να το κοιτάζεις και αποφασίζεις να μην το κάνεις.
Δεν είμαι απόλυτα σίγουρος γιατί αποφασίζεις να μην το κάνεις.
Βαριέσαι να το κάνεις. Είναι πολύ δύσκολο.
Φοβάσαι ότι άμα ψάχνεις για το πάθος σου και δεν το βρείς,
θα νιώσεις σαν να είσαι βλάκας και τότε εφεύρεις δικαιολογίες
για τους λόγους που δεν θα ψάξεις για το πάθος σου.
Και είναι δικαιολογίες, κυρίες και κύριοι.
Θα εξετάσουμε μια μεγάλη λίστα, την δημιουργικότητα σου,
και την εφεύρεση δικαιολογίων για να μην κάνεις αυτό που πρέπει
να κάνεις αν θέλεις μια σπουδαία καριέρα.
Για παράδειγμα, μία απο τις μεγάλες δικαιολογίες σου είναι,
«Οι σπουδαίες καριέρες είναι στην πραγματικότητα, για τον περισσότερο κόσμο
απλά θέμα τύχης, γι'αυτό θα σταθώ κάπου εδώ γύρω,
θα προσπαθήσω να είμαι τυχερός, και αν είμαι τυχερός,
θα έχω μια σπουδαία καριέρα. Αν όχι θα έχω μια καλή καριέρα.»
Αλλά η καλή καριέρα είναι αδύνατη, γι'αυτό δεν θα λειτουργήσει.
Η άλλη δικαιολογία σου είναι, «Ναι, υπάρχουν ξεχωριστοί άνθρωποι
που κυνηγούν το πάθος τους, αλλά είναι ιδιοφυΐες.
Είναι όπως ο Στήβεν Τζομπς. Εγώ δεν είμαι ιδιοφυΐα.
Όταν ήμουν πέντε, νόμιζα πως ήμουν ιδιοφυΐα,
αλλά οι καθηγητές μου εξαφάνισαν αυτή την ιδέα
από το μυαλό μου, εδώ και καιρό.» (Γέλιο) Μμ;
«Και τώρα ξέρω ότι είμαι απόλυτα ικανός.»
Βλέπετε, αν ήταν το 1950,
το να είσαι απόλυτα ικανός,
αυτό θα σου εξασφάλιζε μια σπουδαία καριέρα.
Αλλά ξέρεις κάτι; Είμαστε σχεδόν στο 2012, και το να λές
στον κόσμο «Είμαι απόλυτα ικανός,»
είναι σαν να καταδικάζεις τον εαυτό σου με ένα μικρό έπαινο.
Και μετά, φυσικά, μια άλλη δικαιολογία:
«Θα έκανα αυτό, θα έκανα εκείνο, αλλά, αλλά,
καλά, τελικά, δεν είμαι παράξενος.
Όλοι γνωρίζουν ότι οι άνθρωποι που κυνηγάνε το πάθος τους,
έχουν κάποιες εμμονές. Είναι λίγο περίεργοι; Μμ; Μμ; Εντάξει;
Ξέρετε, η λεπτή γραμμή ανάμεσα στην τρέλλα και την ιδιοφυΐα.
Δεν είμαι παράξενος. Έχω διαβάσει την βιογραφία του Στήβεν Τζομπς.
Θεέ μου. Δεν είμαι αυτό το άτομο. Είμαι καλός.
Είμαι νορμάλ. Είμαι ένα καλό και νορμάλ άτομο,
και οι καλοί, νορμάλ άνθρωποι,
δεν έχουν πάθος.
Αα. Αλλά εξακολουθώ να θέλω μια σπουδαία καριέρα.
Δεν είμαι προετοιμασμένος να κυνηγήσω το πάθος μου,
αλλά ξέρω τι θα κάνω, γιατί έχω, έχω μια λύση,
έχω μία στρατηγική.
Είναι αυτή για την οποία μου μίλησαν ο Μπαμπάς και η Μαμά.
Η Μαμά και ο Μπαμπάς μου είπαν ότι άμα δουλέψω σκληρά,
θα έχω μια καλή καριέρα. Γι'αυτό, αν δουλέψεις σκληρά
και έχεις μια καλή καριέρα, αν δουλέψεις πολύ, πολύ, πολύ σκληρά,
θα έχεις μια σπουδαία καριέρα. Αυτό δεν μοιάζει,
με μαθηματική ακρίβεια?»
Χμμ. Μάλλον όχι. (Γέλια)
Αλλά καταφέρες να πείσεις τον εαυτό σου γι'αυτό.
Ξέρεις κάτι; Άκου ένα μυστικό.
Θέλεις να δουλέψεις; Θέλεις να δουλέψεις πολύ, πολύ, πολύ σκληρά;
Ξέρεις κάτι? Θα πετύχεις. Ο κόσμος θα σου δώσει
την ευκαιρία να δουλέψεις πολύ, πολύ, πολύ, σκληρά,
αλλά είσαι σίγουρος ότι αυτό θα σου προσφέρει
μια σπουδαία καριέρα όταν όλα τα στοιχεία είναι εναντίον;
Οπότε ας υποθέσουμε, ας ασχοληθούμε με όσους απο εσάς
προσπαθείτε να βρείτε το πάθος σας.
Πραγματικά καταλαβαίνεις ότι πρέπει να το κάνεις,
άσε τις δικαιολογίες. Προσπαθείς να βρείς το πάθος σου,
και είσαι ευτυχισμένος.
Βρήκες κάτι που σε ενδιαφέρει.
Έχω ένα ενδιαφέρον! Έχω ένα ενδιαφέρον! Εμένα μου λες.
Λες, «Έχω ένα ενδιαφέρον!» Σου λέω, «Αυτό είναι υπέροχο!»
Και τι προσπαθείς να μου πείς; Ότι εσυ-
«Λοιπόν, έχω ένα ενδιαφέρον.»
Σου λέω, «Έχεις πάθος;»
«Έχω ένα ενδιαφέρον,» λες εσύ.
Το ενδιαφέρον σου με τι συγκρίνεται;
«Λοιπόν, ενδιαφέρομαι για αυτο.»
και τι γίνεται με τις υπόλοιπες δραστηριότητες της ανθρωπότητας;
«Δεν με ενδιαφέρουν.»
Τις έχεις εξετάσει όλες, έτσι δεν είναι;
«Οχι. Όχι ακριβώς.»
Το πάθος είναι η μεγαλύτερη σου αγάπη.
Το πάθος είναι αυτό που θα σε βοηθήσει να δημιουργήσεις
την υψηλότερη έκφραση του ταλέντου σου.
Πάθος, ενδιαφέρον -- δεν είναι το ίδιο πράγμα.
Στα αλήθεια θα πας στην αγαπημένη σου και θα πεις
«Παντρέψου με! Είσαι ενδιαφέρουσα.» (Γέλια)
Δεν πρόκειτε να γίνει. Δεν πρόκειτε να γίνει, και θα πεθάνεις μόνος. (Γέλια)
Αυτό που θέλεις, αυτό που θέλεις, αυτό που θέλεις,
είναι το πάθος. Πάει πιο πέρα από το ενδιαφέρον.
Χρειάζεσαι 20 ενδιαφέροντα, και τότε ένα απο αυτά,
ένα από αυτά μπορεί να σε καθηλώσει, ένα από αυτά μπορεί να σε εμπλέξει
περισσότερο από οτιδήποτε άλλο, και τότε μπορεί να βρήκες
την μεγαλύτερη αγάπη σου σε σύγκριση με όλα τα άλλα πράγματα
που σε ενδιαφέρουν, και αυτό λέγεται πάθος.
Έχω ένα φίλο, που έκανε πρόταση γάμου στην γλυκιά του.
Ήταν ένα οικονομικά ορθολογικό άτομο.
Είπε στην γλυκιά του, «Ας παντρευτούμε.
Ας συγχωνεψουμε τα συμφερόντα μας.»
(Γέλια)
Ναι το έκανε.
«Σ'αγαπώ αληθινά,» είπε. «Σ'αγαπώ βαθιά. Σ'αγαπώ
περισσότερο από κάθε άλλη γυναίκα που έχω συναντήσει ποτέ.
Σε αγαπώ περισσότερο από την Μαίρη, την Τζέιν, την Σούζι, την Πηνελόπη,
την Ίνγκριντ, την Γερτρούδη, την Γκρέτελ--
Ήμουν σε ένα γερμανικό πρόγραμμα ανταλλάγης τότε.» (Γέλια)
«Σ'αγαπώ περισσότερο από —"
Εντάξει! Εκείνη αποχώρησε από την αίθουσα στην μέση της απαρίθμησης
της αγάπης του για εκείνη.
Αφού ξεπέρασε την αρχική του έκπληξή, ξέρετε,
αυτή της απορρίψης, συμπέρανε ότι είχε μια οδό διαφυγής
από ένα γάμο με ένα παράλογο άτομο,
αν και έκανε μια σημείωση προς τον εαυτό ώστε την επόμενη φορά
που θα έκανε πρόταση γάμου, ίσως δεν ήταν απαραίτητο να απαριθμήσει
όλες οι γυναίκες που τους είχε κάνει οντισιόν για τον ρόλο. (Γέλια)
Αλλά το θέμα παραμένει. Πρέπει να κοιτάξετε για εναλλακτικές λύσεις
έτσι ώστε να βρείτε το πεπρωμένο σας,
ή φοβάστε τη λέξη «πεπρωμένο»;
Μήπως η λέξη «πεπρωμένο» σας τρομάζει;
Σε αυτό αναφερόμαστε και εάν δεν μπορείτε να βρείτε
την υψηλότερη έκφραση του ταλέντου σας, εάν συμβιβάζεστε
με "ενδιαφέροντα", ό,τι στο καλό και να σημαίνει αυτό,
ξέρετε τι θα συμβεί στο τέλος της μακράς ζωής σας;
Οι φίλοι και η οικογένειά σας θα συγκεντρωθούν στο νεκροταφείο,
και εκει δίπλα στο τάφο σας θα υπάρχει μια ταφόπλακα,
και πάνω στην ταφόπλακα θα γράφει,
«Εδώ έγκειται ένας διακεκριμένος μηχανικός ο οποίος εφηύρε το Velcro.»
Αλλά αυτό που έπρεπε να γράφει αυτή η ταφόπλακα,
σε μια εναλλακτική ζωή,
αυτό που θα έπρεπε να γράφει αν ήταν η υψηλότερη έκφραση του
ταλέντου σου, ήταν, «Εδώ έγκειται ο τελευταίος νομπελίστας φυσικής,
που διατύπωσε την μεγάλη ενοποιημένη θεωρία πεδίου
και απέδειξε την πρακτικότητα της κινητήριας δίνης.»
(Γέλια)
Velcro, πράγματι. (Γέλια)
H μία ήταν μεγάλη καριέρα.
Η άλλη ήταν μία χαμένη ευκαιρία.
Αλλά τότε, υπάρχουν ορισμένοι από εσάς,
που παρ 'όλες αυτές τις δικαιολογίες, θα βρείτε,
θα βρείτε το πάθος σας,
και πάλι θα αποτύχετε.
Θα αποτύχετε, γιατί,
γιατί δεν πρόκειται να το κάνετε,
γιατί θα έχετε εφεύρει μια νέα δικαιολογία,
οποιαδήποτε δικαιολογία για αποτύχετε να λάβετε δράση και αυτή τη δικαιολογία
την έχω ακούσει τόσες φορές.
«Ναι, θα κυνηγούσα μια σπουδαία καριέρα, αλλά εκτιμώ
τις ανθρώπινες σχέσεις περισσότερο από οποιδήποτε επίτευγμα.
Θέλω να γίνω ένας καλός φίλος. Θέλω να είμαι ένας υπέροχος συζύγος.
Θέλω να είμαι καλός γονιός, και δεν θα τους θυσιάσω,
στο βωμό του μεγάλου επιτεύγματος.»
(Γέλια)
Τι θέλετε να πω;
Τώρα, θέλετε πραγματικά να πω τώρα, να σας πω
«Στ'αλήθεια, ορκίζομαι δεν κλωτσάω παιδιά.» (Γέλια)
Χμμ; Κοίταξε την κοσμοθεωρία που έδωσες στον εαυτό σου.
Είσαι ήρωας ανεξάρτητα από αυτό, κι εγώ, που προτείνα,
τόσο απλά, ότι ίσως θα ήθελες μια σπουδαία καριέρα,
πρέπει να μισώ τα παιδιά. Δε μισώ τα παιδιά. Δεν τα κλωτσάω.
Ναι, υπήρχε ένα μικρό παιδί που περιπλανιότανε μέσα σε αυτό το κτίριο
όταν ήρθα εδώ, και όχι, δεν το κλώτσησα. (Γέλια)
Φυσικά, έπρεπε να του πω ότι το κτήριο ήταν μόνο για ενήλικες
και να βγει έξω.
Αυτό ψέλλισε κάτι σχετικά με τη μητέρα του,
και του είπα ότι αυτή πιθανώς θα τον βρεί έξω ούτως ή άλλως.
Τελευταία φορά που τον είδα ήταν στα σκαλιά και έκλαιγε. (Γέλια)
Τι κλαψιάρικο. (Γέλια)
Αλλά τι εννοείτε; Αυτό είναι αυτό που περιμένατε να πω.
Πραγματικά πιστεύετε, πιστεύετε πραγματικά ότι είναι σωστό
ότι θα πρέπει να πάρετε
τα παιδιά και να τα χρησιμοποιήσετε ως ασπίδα;
Ξέρετε τι θα συμβεί κάποια μέρα,
εσύ, ιδανικέ γονέα, εσύ;
Το παιδί θα έρθει σε εσένα κάποια μέρα και θα πεί,
«Εγώ ξέρω τι θέλω να γίνω.
Ξέρω τι θέλω να κάνω με τη ζωή μου.»
Είσαι τόσο χαρούμενος. Πρόκειται για μιά συνομιλία
που κάθε γονιός θέλει να ακούσει, γιατί το παιδί σας είναι καλό στα μαθηματικά,
και ξέρετε ότι θα σας αρέσει αυτό που θα ακολουθήσει.
Λέει το παιδί σας, «Έχω αποφασίσει
ότι θέλω να γίνω μάγος.
Θέλω να κάνω μαγικά κόλπα στη σκηνή.»
(Γέλια)
Και τι λέτε;
Λέτε, λέτε,
«Εμμ... αυτό είναι παρακινδυνευμένο παιδί μου.
Ενδέχεται να αποτύχει, παιδί μου. Δεν βγάζεις πολλά χρήματα έτσι, παιδί μου.
Εσύ ξέρεις, εγώ δεν ξέρω, παιδί μου,
θα πρέπει να το ξανασκεφτείς, παιδί μου,
είσαι τόσο καλός στα μαθηματικά, γιατί δεν —»
Και το παιδί σου σε διακόπτει και λέει,
«Αλλά αυτό είναι το όνειρό μου. Είναι το όνειρό μου να το κάνω αυτό.»
Και τότε τι θα πεις;
Ξέρεις τι θα πεις;
«Κοίταξε παιδί μου, είχα και έγω κάποτε ένα όνερο, αλλά -- αλλά."
Πώς λοιπόν θα τελειώσεις την πρόταση σου με «αλλά»;
«... Αλλά. Είχα κι εγώ ένα όνειρο, κάποτε, παιδί μου, αλλά φοβήθηκα να το κυνηγήσω.»
Ή θα του πεις αυτό;
«Είχα κι εγώ ένα όνειρο κάποτε, παιδί μου.
Αλλά μετά γεννηθήκες εσύ.» (Γέλια)
(Γέλια) (Χειροκρότημα)
Είστε βέβαιοι ότι θέλετε να χρησιμοποιήσετε την οικογένειά σας,
θέλετε πραγματικά να κοιτάξετε την σύζυγο σας
και το παιδί σας και να δείτε τους δεσμοφύλακες σας;
Υπήρχε κάτι που θα μπορούσατε να πείτε στο παιδί σας
όταν αυτός ή αυτή σας πει, «Έχω ένα όνειρο.»
Που θα μπορούσατε να πείτε, να κοιτάξετε το παιδί κατάματα και να πείτε,
«Κυνήγησε το παιδί μου,
ακριβώς όπως έκανα και εγώ.»
Αλλά δεν θα είστε σε θέση να το πείτε αυτό
επειδή δεν το κάνατε. Γι'αυτό δεν μπορείτε. (Γέλια)
Και έτσι τις αμαρτίες των γονέων
τις πληρώνουν τα φτωχά παιδιά.
Γιατί να αναζητήσεις καταφύγιο στις ανθρώπινες σχέσεις
ως δικαιολογία για να μην κυνηγήσεις το πάθος σου;
Ξέρεις γιατί.
Στην καρδιά σου μέσα, ξέρεις γιατί,
και μιλάω σοβαρά.
Ξέρεις γιατί θα νιώσεις μια ζεστασιά
και θα τυλίξεις τον εαυτό σου στις ανθρώπινες σχέσεις.
Είναι επειδή είσαι —
Ξέρεις τι είσαι.
Φοβάσαι να κυνηγήσεις το πάθος σου.
Φοβάσαι μην γελοιοποιηθείς.
Φοβάσαι να προσπαθήσεις. Φοβάσαι μήπως αποτύχεις.
Σπουδαίος φίλος, σπουδαίος συζύγος, σπουδαίος γονιός, σπουδαία καριέρα.
Αυτό δεν είναι ένα πακέτο; Αυτός δεν είσαι;
Πώς μπορείς να είσαι το ένα δίχως το άλλο;
Αλλά φοβάσαι.
Και γι'αυτό το λόγο δεν πρόκειται να έχεις μια μεγάλη καριέρα, εκτός αν --
εκτός, η πιο υποβλητική Αγγλική λέξη--
εκτός.
Αλλά η λέξη εκτός είναι επίσης συνδεδεμένη
με την άλλη, πιο τρομακτικη φράση,
«Μακάρι να είχα...»
Αν ποτέ περάσει αυτή η σκέψη από το μυαλό σας,
θα πονέσει πολύ.
Έτσι, αυτοί είναι οι πολλοί λόγοι
για τους οποίους θα αποτύχετε
να έχετε μια σπουδαία καριέρα,
εκτός αν...
Εκτός αν.
Ευχαριστώ. (Χειροκρότημα)